AIŠKINAMASIS RAŠTAS

Dėl Molėtų rajono savivaldybės turto perdavimo Molėtų gimnazijai

**1. Parengto tarybos sprendimo projekto tikslai ir uždaviniai**

Molėtų socialinės paramos centras (toliau – centras) gavo naują automobilį, kuris perduotas 2019-11-11 turto panaudos sutartimi Nr. T41-8. Įvertinus automobilių poreikį centrui, centro direktorė įsakymu pripažino 2004 m. pagamintą mikroautobusą FORD TRANSIT/TOURNEO, kurio valstybinis Nr. GRA602, identifikavimo Nr. WFOPXXGBFP2A22668, įsigijimo vertė 0,29 Eur, likutinė vertė 2020 m. sausio 1 d. 0,00 Eur, nereikalingu centro funkcijoms vykdyti. Molėtų rajono savivaldybės administracija siūlo minėtą mikroautobusą perduoti Molėtų gimnazijai. Molėtų gimnazija yra pateikusi prašymą dėl mikroautobuso gavimo savivaldybės savarankiškosioms funkcijoms vykdyti.

Parengto sprendimo projekto tikslas – perduoti Molėtų gimnazijai savivaldybės savarankiškosioms funkcijoms - švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui, bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimui – įgyvendinti savivaldybei nuosavybės teise priklausantį ir šiuo metu Molėtų socialinės paramos centro patikėjimo teise valdomą mikroautobusą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 6, 7 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis, 20 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų gimnazija gaus mikroautobusą mokinių neatlygintinam pavėžėjimui į mokyklą ir į namus bei turės didesnes galimybes teikti švietimo pagalbą mokiniui, mokytojui, šeimai, mokyklai.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašytas turto perdavimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų socialinės paramos centras.